|  |  |
| --- | --- |
|  |  *See artikkel räägib asulast; praeguse omavalitsusüksuse kohta vaata artiklit Haapsalu linn (haldusüksus)* |

---

**Haapsalu** (Läänemaa murrakutes varem ka *Oablu* või *Aablu*) on linn Lääne-Eestis, Lääne maakonna ja omavalitsusliku Haapsalu linna halduskeskus. Asub Haapsalu lahe lõunakaldal.

Eesti omavalitsuste haldusreformi tulemusena moodustati pärast 2017. aasta kohaliku omavalitsuse volikogude valimisi senise omavalitsusliku Haapsalu linna ning Ridala valla liitmisel neid hõlmav haldusüksus Haapsalu linn.

Haapsalu vanalinn asub kahe oosiga poolsaarel, mis loode suunas jätkub mandriga ühinenud laidude ahelikuna, mida kohalikud nimetavad holmideks
- Bürgermeistri holm ja Krimmi holm. Viimastel aastakümnetel toimunud linna laienemise tõttu maa suunas on linna keskpunkt nihkunud Haapsalu piiskopilinnuse juurest praeguse Haapsalu kaubamaja juurde Tallinna maanteel.

Linnaosad
---------

Haapsalu koosseisus on järgmised linnaosad: Holmi, Kesklinn, Männiku, Paralepa, Randsalu ja Haapsalu vanalinn.

Rahvastik
---------

| 1881 | 1897 | 1922 | 1934 | 1959 | 1970 | 1979 | 1989 | 2000 | 2009 | 2010 | 2011 | 2020 |
| --- | --- | --- | --- | --- | --- | --- | --- | --- | --- | --- | --- | --- |
| 2884 | 3212 | 4251 | 4649 | 8567 | 11 483 | 13 035 | 15 176 | 12 394 | 11 672 | 11 298 | 11 295 | 9513 |

### Haapsalu elanikkond

Haapsalu elanikkonna rahvuslik koosseis rahvaloenduste andmetel| Rahvus | 1970 | 1979 | 1989 | 2000 | 2011 |
| --- | --- | --- | --- | --- | --- |
| arv | % | arv | % | arv | % | arv | % | arv | % |
| eestlased | 8417 | 73,30 | 9058 | 69,49 | 9704 | 66,39 | 9587 | 79,53 | 8404 | 81,98 |
| venelased | 2220 | 19,33 | 2987 | 22,92 | 3726 | 25,49 | 1841 | 15,28 | 1427 | 13,92 |
| ukrainlased | 296 | 2,58 | 441 | 3,38 | 547 | 3,74 | 287 | 2,38 | 181 | 1,77 |
| valgevenelased | 99 | 0,86 | 186 | 1,43 | 233 | 1,59 | 97 | 0,80 | 61 | 0,60 |
| soomlased | 62 | 0,54 | 81 | 0,62 | 77 | 0,53 | 64 | 0,53 | 57 | 0,56 |
| muud | 389 | 3,39 | 282 | 2,16 | 330 | 2,26 | 144 | 1,19 | 121 | 1,18 |
| Kokku | 11 483 | 100 | 13 035 | 100 | 14 617 | 100 | 12 054 | 100 | 10 251 | 100 |

Transport
---------

Droonivideo Haapsalu promenaadist, Krimmi holmist, Haapsalu vanalinnast ja Tagalahest (juuni 2022)
### Bussiliinid

* 1. Lossiplats–Kiltsi–Rohuküla (liin on käigus iga päev ja riigipühadel pühapäevase sõiduplaani järgi)
* 2. Holmi–Uuemõisa (liin on käigus iga päev ja riigipühadel pühapäevase sõiduplaani järgi)
* 3. Holmi – Ragn-Sells (liin ei ole käigus riigipühadel)
* 4. Suur-Lossi – Kalmistu (liin on käigus ainult pühapäeviti ja riigipühadel)

Haapsalu linnasiseseid bussiliine korraldas varem Lääne maavalitsus.

*Vaata ka: Haapsalu tänavate loend*

Ajalugu
-------

 *Pikemalt artiklis Haapsalu ajalugu*
Pärast Vana-Pärnu mahapõletamist leedulaste poolt 1263. aastal otsustas Saare-Lääne piiskop Hermann I piiskopkonna uue keskuse rajada põhja poole turvalisemale alale. 1279 sai Haapsalu linnaõigused.

Linna ajalooline saksa- ja rootsikeelne nimi on *Hapsal*, mis on tuletatud eestikeelsest sõnast *Haavasalu* või 12. sajandi lõpul tegutsenud Lundi peapiiskopi Absaloni nimest, kelle tegevus ulatus tõenäoliselt osalt ka Läänemere idakaldale. Nime päritolu kohta on aga muidki oletusi.

Varsti pärast linnuse rajamist tekkis piiskopilinnuse juurde alev, mis sai Riia linnaõiguse 1279. Läänemaa keskus Haapsalu asus Ridala kihelkonna maadel.

Vaade Haapsalu vanalinnale piiskopilinnuse tornist
Linnuse varemed
1559. aastal ostis piiskopkonna Taani kuningas Frederik II ning kinkis selle oma vennale hertsog Magnusele, kes saabus viimase Saare-Lääne piiskopina Liivimaale 1560. aasta alguses. Magnus oli küll protestant, kuid Saare-Lääne piiskopkond ja Läänemaa stift eksisteerisid ametlikult siiski veel üle kümne aasta. Alles 1573. aastal lakkas see olemast, pärast seda, kui selle valdused võeti Magnuselt ära ja liideti Taani kuninga omadega.

* Haapsalu linna plaan aastast 1783. Johann Christoph BrotzeHaapsalu linna plaan aastast 1783. Johann Christoph Brotze
* Vaade Haapsalule, 1798. J. C. BrotzeVaade Haapsalule, 1798. J. C. Brotze
* Haapsalu piiskopilinnus (1889)Haapsalu piiskopilinnus (1889)

1715. aastal külastas Haapsalut tsaar Peeter I, kes tutvus Loode-Eesti sadamakohtadega ja andis tollasele kohtufoogtile Johann Tobias Jenckenile bürgermeistri ametikoha ning kangete jookide turustamise monopoli; samuti tunnustas keiser vanu privileege.

1721 Uusikaupunki rahulepingu põhjal sai Venemaa endale Liivi-, Eesti- ja Ingerimaa ning osa Kagu-Soomest koos Viiburiga, Eestis lõppes Rootsi valitsusaeg ning kehtestati Venemaa võim.

Kuni 1737. aastani juhtis Haapsalu linna kohtufoogt koos kahe raehärraga. Kuid Haapsalu kodanike kaebused rae erapooliku kohtupidamise ja linnajuhtimise üle olid kuberneri nii ära tüüdanud, et ta määras asja lahendama eraldi komisjoni. Põhjaliku uurimise tulemusel täiendati raadi asjatundlike liikmetega. Raesekretäriks kutsuti Johann Georg Rambach.

1740. aastal taastati Haapsalus bürgermeistri amet. Selleks sai senine kohtufoogt Johann Tobias Jencken. Kuni 1784. aastani koosnes Haapsalu magistraat viiest liikmest. Bürgermeistri ja kohtufoogti kõrval olid ametis kolm raehärrat. Kohtufoogt oli portooriumi- ja aktsiisihärra ning sekretär. Esimene raehärra oli majutushärra ja pruulihärra. Raesekretär tegeles lisaks protokollimisele, arvepidamisele ja asjaajamisele ka postikorraldusega. Rae teenistuses olid kohtuteener ja aktsiisiteener. Aegade jooksul mängiti tööjaotus ümber vastavalt raeliikmete huvidele.

3. juulil 1783 laiendati Balti provintsidele Venemaa sisekubermangudes juba 1775. aastal sisse seatud uus halduskorraldus, mis jäi kehtima kuni Katariina II surmani. 1796. aastal Balti provintside valitsemine muudeti sarnaseks Venemaa omaga. Linnade valitsemiseks loodi senise rae asemele linnaduumad, kuhu valiti esindajaid ka vähemjõukatest kihtidest. Valimisõigus anti kõigile majaomanikele, sõltumata rahvusest ja tegevusalast. Suurendati maakondade arvu. Haapsalu sai maakonna- ehk kreisilinnaks.

1797. aastal kaotati asehalduskord ja taastati magistraadid, kuid need kaotasid üha enam otsustusõigust.

Haapsalu on kolmest küljest merega piiratud linn, mille suurus on kasvanud 10,59 ruutkilomeetrile.

Haapsallu viis aastatel 1905–2004 Riisiperest raudtee. Tänapäeval asub raudteejaamas Eesti Raudteemuuseum.

Eesti omavalitsuste haldusreformi tulemusena moodustati pärast 2017. aasta kohaliku omavalitsuse volikogude valimisi senise omavalitsusliku Haapsalu linna ning Ridala valla liitmisel neid hõlmav haldusüksus Haapsalu linn.

Haapsalu kuurort
----------------

Haapsalu kuursaal
Haapsalu on vaikne suvituskoht Haapsalu lahe ääres, mis tänu oma madalale veele soojeneb suhteliselt kiiresti. Doktor Karl Abraham Hunnius võttis kasutusele Haapsalu ravimuda. Haapsalu ravimuda ja meri on sinna puhkama meelitanud palju rahvusvahelisi kuulsusi.

Haapsalu kuurortlinna sümboliks on Promenaadi tänav 1 asuv Haapsalu kuursaal ja Haapsalu Paralepa osas tegutseb ASi Heal Fra Mare Thalasso SPA (asutatud 1997) ja Bergfeldti mudaravila (asutatud 1994), Väikse viigi ääres asub Hestia Hotel Haapsalu Spa (sanatoorium asutatud 1938).

Lasterong Peetrike pandi käiku 2015. aastal. Rong töötab ainult suviti ja sõidab ringliini.

* Haapsalu rannapromenaadHaapsalu rannapromenaad
* Maarja õigeusu kirikMaarja õigeusu kirik
* Raudteejaama ooteplatvormRaudteejaama ooteplatvorm
* Jaani kirikJaani kirik
* Haapsalu jaamahooneHaapsalu jaamahoone

Haapsalu piiskopilinnuse varemed

Haapsaluga seotud silmapaistvaid isikuid
----------------------------------------

* Hans Alver
* Andres Ammas
* Anneli Ammas
* Anna Hedvig Büll
* Ernst Enno
* Roman Haavamägi
* Karl Abraham Hunnius
* Kaido Kaaberma
* Kaia Kanepi
* Jaanus Karilaid
* Cyrillus Kreek
* Elle Kull
* Maria Laidoner
* Katrina Lehis
* Liivia Leškin
* Andres Lipstok
* Johannes Lipstok
* Erki Meister
* Anne Metsis
* Gunnar Meyer
* Nikolai Novosjolov
* Juhan Paju
* Aivo Paljasmaa
* Voldemar Pinn
* Anton Pärn
* Kalle Rõõmus
* Urmas Sukles
* Venda Sõelsepp
* Jaan Toomik
* Luule Viilma
* Ferdinand Johann Wiedemann

Vaata ka
--------

* Haapsalu krahvkond
* Haapsalu asehaldurite loend
* Haapsalu linnavolinike loend
* Haapsalu Jaani kirik
* Haapsalu adventkirik
* Haapsalu Maria-Magdaleena kirik
* Haapsalu metodisti kirik
* Haapsalu Neeva vaga õigeusulise suurvürsti Aleksandri kirik
* Haapsalu Rootsi Gümnaasium
* Haapsalu Gümnaasium
* Haapsalu kolledž
* Haapsalu vanalinna muinsuskaitseala
* Haapsalu raad
* Haapsalu raekoda
* Haapsalu kuursaal
* Baltic Hotel Promenaadi
* Haapsalu Kultuurikeskus
* Fra Mare Thalasso SPA
* Haapsalu lossipark ja Krahviaed
* Paralepa ja Pullapä mets
* Paralepa rändrahn
* Pjotr Tšaikovski mälestuspink
* Aafrika rand
* Ernst Enno mälestussammas
* Haapsalu jaamahoone
* Haapsalu Võllamägi
* Rudolf Tobiase monument
* Kepimurdja
* Ääsmäe–Haapsalu–Rohuküla maantee
* Keila–Haapsalu maantee
* Haapsalu aukodanik
* Haapsalu sall
* 2011. aasta Haapsalu lastekodupõleng
* Haapsalu raudteejaam
* Haapsalu sõjaväelennuväli
* Haapsalu Kunstiklubi
* Haapsalu Kaunistamise Selts
* Haapsalu Metsakalmistu
* Haapsalu vana kalmistu
* Seitsmenda Päeva Adventistide Haapsalu kogudus
* American Beauty Car Show
* Haapsalu hukkamispaik

Viited
------

1. ↑  Maakatastri statistika, vaadatud 19.10.2018.
2. ↑  Statistikaameti statistika andmebaas, vaadatud 22.07.2023.
3. ↑  , vaadatud 4.11.2017.
4. ↑  Население районов, городов и поселков городского типа Эстонской ССР : по данным Всесоюзной переписи населения на 15 января 1970 года. Таллинн, 1972.
5. ↑  Eesti Vabariigi maakondade, linnade ja alevite rahvastik. 1. osa, Rahvaarv rahvuse, perekonnaseisu, hariduse ja elatusallikate järgi : 1989. a. rahvaloenduse andmed : statistikakogumik. Tallinn, 1990, lk. 27
6. ↑  Eesti Vabariigi maakondade, linnade ja alevite rahvastik. 1. osa, Rahvaarv rahvuse, perekonnaseisu, hariduse ja elatusallikate järgi : 1989. a. rahvaloenduse andmed : statistikakogumik. Tallinn, 1990, lk. 32
7. ↑  Päring Statistikaameti andmebaasist
8. ↑  Päring Statistikaameti andmebaasist
9. ↑  Keila–Haapsalu raudtee 100. Eesti Raudteemuuseum Haapsalus
10. ↑  "Keila–Haapsalu raudtee loojang taasiseseisvunud Eestis 1992–2004". Originaali arhiivikoopia seisuga 7. september 2009. Vaadatud 20. juulil 2009.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Haapsalu** |

|  |  |
| --- | --- |
|  | Tsitaadid Vikitsitaatides: **Haapsalu** |

* Karin Klaus, "Haapsalu võlub nostalgia, kunsti ja rahuliku miljööga", Pärnu Postimees, 28. juuni 2008
* Urmas Lauri. Haapsalu Toomkirikus kuulutati linna juubeliaasta algust ERR, 27. detsember 2008
* Haapsalu ja Petlemm sõlmivad sõpruslepingu err.ee, 14. september 2010

Eesti linnad

Abja-Paluoja | Antsla | Elva | Haapsalu | Jõgeva | Jõhvi | Kallaste | Karksi-Nuia | Kehra | Keila | Kilingi-Nõmme | Kiviõli | Kohtla-Järve | Kunda | Kuressaare | Kärdla | Lihula | Loksa | Maardu | Mustvee | Mõisaküla | Narva | Narva-Jõesuu | Otepää | Paide | Paldiski | Põltsamaa | Põlva | Pärnu | Püssi | Rakvere | Rapla | Räpina | Saue | Sillamäe | Sindi | Suure-Jaani | Tallinn | Tamsalu | Tapa | Tartu | Tõrva | Türi | Valga | Viljandi | Võhma | Võru


| * v
* r
Haapsalu linna asulad |
| --- |
| Linn | 

* Haapsalu

 |  |
| Alevikud | 

* Paralepa
* Uuemõisa

 |
| Külad | 

* Aamse
* Allika
* Ammuta
* Emmuvere
* Erja
* Espre
* Haeska
* Herjava
* Hobulaiu
* Jõõdre
* Kabrametsa
* Kadaka
* Kaevere
* Kiideva
* Kiltsi
* Kiviküla
* Koheri
* Koidu
* Kolila
* Kolu
* Käpla
* Laheva
* Lannuste
* Liivaküla
* Litu
* Lõbe
* Metsaküla
* Mäeküla
* Mägari
* Nõmme
* Panga
* Parila
* Puiatu
* Puise
* Pusku
* Põgari-Sassi
* Rohense
* Rohuküla
* Rummu
* Saanika
* Saardu
* Sepaküla
* Sinalepa
* Suure-Ahli
* Tammiku
* Tanska
* Tuuru
* Uneste
* Uuemõisa
* Valgevälja
* Varni
* Vilkla
* Võnnu
* Väike-Ahli
* Vätse
* Üsse

 |